Translate the text from Welsh to English.



 
Ar 7 Mawrth, cyhoeddais Ddatganiad Ysgrifenedig yn diweddaru’r Aelodau ynghylch dyrannu cyllid i ysgwyddo costau ychwanegol pensiynau sector cyhoeddus Cymru yn 2019\-20\. Yn fy natganiad, nodaf bod Llywodraeth Cymru, ynghyd â Llywodraeth yr Alban, wedi gofyn dro ar ôl tro am sicrwydd gan Lywodraeth y DU y byddai'r costau a gyhoeddwyd ganddynt sy'n gysylltiedig â'r newidiadau i gynlluniau pensiwn gwasanaethau gyhoeddus o fis Ebrill eleni, yn cael eu hariannu'n llawn er mwyn sicrhau na fyddai cyllid hanfodol yn cael ei dynnu oddi wrth wasanaethau rheng flaen. Mae Datganiad Polisi Cyllid y DU yn nodi'n glir iawn pan fydd penderfyniadau a wneir gan unrhyw un o'r gweinyddiaethau datganoledig neu gyrff o dan eu hawdurdodaeth yn arwain at oblygiadau ariannol i adrannau neu asiantaethau Llywodraeth y DU, neu, fel arall, pan fydd penderfyniadau adrannau neu asiantaethau Llywodraeth y DU yn arwain at gostau ychwanegol i unrhyw un o'r gweinyddiaethau datganoledig, lle nad oes trefniadau eraill yn bodoli yn awtomatig i addasu ar gyfer costau ychwanegol o'r fath, bydd y corff a wnaeth y penderfyniad a arweiniodd ar y gost ychwanegol yn ysgwyddo’r gost. Ar y sail hwn, roeddwn yn fodlon dyrannu'r cyllid ychwanegol i sefydliadau'r sector cyhoeddus yng Nghymru.


Ers fy natganiad, mae Llywodraeth y DU wedi cadarnhau mai £219m yw'r dyraniad terfynol i Lywodraeth Cymru mewn perthynas â'r costau hyn yn 2019\-20\. Cyfanswm cost y newidiadau hyn i gynlluniau pensiwn gwasanaethau cyhoeddus datganoledig a heb eu datganoli yng Nghymru yw £255m. Mae hynny yn fwlch o £36m mewn cyllid.


Rwyf wedi ysgrifennu ar y cyd â'r gweinyddiaethau datganoledig eraill at Brif Ysgrifennydd Trysorlys y DU yn mynegi fy mhryderon dwysaf nad yw'r cyllid arfaethedig yn diwallu'n llawn y costau sy'n gysylltiedig â'r newidiadau y mae Llywodraeth y DU wedi'u gosod. Mae hwn yn annerbyniol ac yn tanseilio Datganiad Polisi Cyllid a'r egwyddorion ar gyfer dyrannu cyllid o fewn y DU.


Pwysleisiwyd hefyd gennym pa mor bwysig yw bod yn dryloyw mewn perthynas â phenderfyniadau cyllid Llywodraeth y DU sydd â'r goblygiadau ar gyfer cyfrifoldebau'r gweinyddiaethau datganoledig. Mae'r diffyg tryloywder ac ymgysylltu mewn perthynas â’r newidiadau, sy’n golygu goblygiadau sylweddol o ran gwariant cyhoeddus, yn tanseilio ac yn difrïo fframwaith gwariant cyhoeddus sefydledig y DU.


Er gwaetha'r ffaith i ni bwyso ar Lywodraeth y DU am sicrwydd cynnar ynghylch beth y mae'r newidiadau hyn yn ei olygu i sefydliadau'r sector cyhoeddus, i'w galluogi i allu llunio eu cyllidebau ar gyfer 2019\-20 yn hyderus, dim ond ychydig o wythnosau yn unig cyn dechrau'r flwyddyn ariannol hon y cafwyd gwybod am y cyllid ychwanegol i Gymru. Ac hyd yn oed wedyn, ni chafodd y trefniadau cyllido terfynol eu cadarnhau tan yn ddiweddar.


Yn y cyfamser, tra bod cyllideb Llywodraeth Cymru 5% yn is mewn termau real yn 2019\-20 ar ôl degawd o fesurau cyni, sy’n gyfystyr â £800m yn llai i wario ar wasanaethau cyhoeddus, nid ydym yn barod i beryglu gwasanaethau rheng flaen yn sgil costau pensiwn uwch yng Nghymru. Rydym felly wedi darparu cyllid ychwanegol yn 2019\-20 i dalu’r costau a fyddai fel arall yn cael ei ysgwyddo gan gyrff y sector cyhoeddus; fodd bynnag, drwy lenwi'r bwlch mewn cyllid a adawyd gan Lywodraeth y DU, mae'n anochel bod gennym lai i'w fuddsoddi yn ein blaenoriaethau ein hunain yn ystod y cyfnod hwn o gyni ac ansicrwydd fel na welwyd o'r blaen. Darparwyd manylion pellach am hyn yn y Gyllideb Atodol Gyntaf 2019\-20 a gyhoeddwyd ar 18 Mehefin.


Mae Llywodraeth y DU wedi dweud y bydd cyllid ar gyfer y dyfodol yn cael ei ystyried fel rhan o'r Adolygiad Cynhwysfawr o Wariant, ac rydym wedi pwysleisio bod angen cael eglurder ar y cynlluniau hyn.


Rydym wedi gofyn am gyfarfod brys gyda'r Prif Ysgrifennydd i'n galluogi ni i drafod golygiadau llawn dyraniadau cyllid pensiynau'r sector cyhoeddus. Os na byddwn yn gallu datrys y mater hwn cyn hir, byddwn yn dilyn trywydd mwy ffurfiol i geisio datrys yr anghydfod drwy gamau ffurfiol Cyd\-bwyllgor y Gweinidogion.


Mae hyn yn unol â’r gweithdrefnau a amlinellir yn y Memorandwm Cyd\-ddealltwriaeth rhynglywodraethol presennol rhwng Llywodraeth y DU a gweinyddiaethau datganoledig, er gwaethaf ein pryderon am ddiffygion y trefniadau hynny y bydd angen mynd i'r afael â nhw fel rhan o'r Adolygiad Cysylltiadau Rhynglywodraethol a gwaith i gryfhau systemau cyllid llywodraethol.







Translation:


 
On 7 March I issued a Written Statement updating Members about the allocation of funding to meet additional public sector pension costs in Wales in 2019\-20\. In my statement I set out the assurances the Welsh Government, together with the Scottish Government, have repeatedly sought from the UK government that the costs associated with the changes they announced to public service pension schemes from April this year would be fully funded to ensure vital funds were not diverted from frontline public services. The Statement of Funding Policy is very clear that “where decisions taken by any of the devolved administrations or bodies under their jurisdiction have financial implications for departments or agencies of the UK government or, alternatively, decisions of UK government departments or agencies lead to additional costs for any of the devolved administrations, where other arrangements do not exist automatically to adjust for such extra costs, the body whose decision leads to the additional cost will meet that cost”. It was on this basis that I was content to allocate the additional funding to public sector organisations in Wales.


Since my statement, the UK government has confirmed the final allocation for the Welsh Government in respect of these costs for 2019\-20 is £219 million. The total cost of these changes for devolved and non\-devolved public service pension schemes in Wales is £255 million, a funding gap of £36 million.


I have written jointly with the other devolved administrations to the Chief Secretary to the Treasury expressing our deep concerns that the proposed funding does not meet the full costs associated with the self\-imposed changes by the UK government. This is unacceptable and undermines the Statement of Funding Policy and the principles for allocating funding within the UK.


We also reiterated the importance of transparency in relation to UK government funding decisions that have implications for devolved administrations’ responsibilities. The lack of transparency and engagement in relation to changes with significant public spending implications undermines and discredits the established UK public spending framework.


Despite pressing the UK government for early certainty about what these changes mean for public sector organisations to enable them to set their budgets for 2019\-20 with confidence, we were only notified of the additional funding for Wales a matter of weeks before the beginning of this financial year. Even then, the final funding arrangements were not confirmed until recently.


In the meantime, while the Welsh Government’s budget is 5% lower in real terms in 2019\-20 after a decade of austerity, equivalent to £800 million less to spend on public services, we are not prepared to put at risk the delivery of front line services impacted by rising pension costs in Wales. We have therefore provided additional funding to meet the costs to public sector bodies in 2019\-20; however, meeting the UK Government’s funding gap inevitably means that we will have less to invest in our own priorities during this period of austerity and unprecedented uncertainty. Further details of the additional funding were provided in the First Supplementary Budget 2019\-20 published on 18 June.


The UK government has said future years’ funding will be considered as part of the Comprehensive Spending Review, and we have reiterated the need for clarity on these plans.


We have sought an urgent meeting with the Chief Secretary to allow us to discuss the full implications of the public sector pension funding allocations. If timely progress on resolving this issue is not made, we will seek to pursue a more formal mechanism to resolve the situation by invoking the formal dispute resolution mechanism through the Joint Ministerial Committee.


This is in full accordance with the procedures set out in the current intergovernmental Memorandum of Understanding between the UK government and devolved administrations, notwithstanding our concerns about the inadequacies of those arrangements which will need to be addressed as part of the joint Intergovernmental Relations Review and work to strengthen the finance machinery of government.